CELEX: 31991D0270
Language: lt
Date: 674179200000
Title: 1991 m. gegužės 14 d. Komisijos Sprendimas pateikiantis trečiųjų šalių, iš kurių valstybės narės leidžia importuoti naminių galvijų embrionus, sąrašą

Svarbus teisinis pranešimas

|

31991D0270

Oficialusis leidinys L 134 , 29/05/1991 p. 0056 - 0057 specialusis leidimas suomių kalba: skyrius 3 tomas 37 p. 0199  specialusis leidimas švedų kalba: skyrius 3 tomas 37 p. 0199 

		Komisijos sprendimas1991 m. gegužės 14 d.pateikiantis trečiųjų šalių, iš kurių valstybės narės leidžia importuoti naminių galvijų embrionus, sąrašą(91/270/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1989 m. rugsėjo 25 d. Tarybos direktyvą 89/556/EEB, nustatančią veterinarijos reikalavimus Bendrijos vidaus prekybai naminių galvijų embrionais ir jų importui į Bendriją [1], su paskutiniais pakeitimais, padarytais 1990 m. birželio 26 d. Tarybos direktyva 90/425/EEB [2], ypač į jos 7 straipsnį,kadangi sistema, pagal kurią sudaromas trečiųjų šalių, iš kurių valstybėms narėms leidžiama importuoti naminių galvijų embrionus, sąrašas, nustatyta Direktyvoje 89/556/EEB;kadangi, sudarant tokį sąrašą, reikia atsižvelgti į gyvūnų sveikatos būklę trečiosiose šalyse ir į jau esamus panašius trečiųjų šalių, iš kurių leidžiama importuoti gyvus gyvūnus ir jų spermą, sąrašus;kadangi tolesnes Bendrijos priemones dėl embrionų importo dar reikia priimti; kadangi Komisija tinkama sparta toliau rengia tokias priemones;kadangi, nors ir laikantis apribojimų, atsiradusių patvirtinus minėtąjį sąrašą, embrionų importą, kuriam dar netaikomos tam tikros Bendrijos nustatytos sanitarijos priemonės, ir toliau reguliuoja nacionalinės teisės aktai dėl sveikatos būklės ir veterinarinių patikrinimų;kadangi šiame sprendime numatytos priemonės atitinka Veterinarijos nuolatinio komiteto nuomonę,PRIĖMĖ ŠĮ SPRENDIMĄ:1 straipsnisValstybės narės importuoja naminių galvijų embrionus tik iš tų trečiųjų šalių, kurios įtrauktos į šio sprendimo priede pateiktą sąrašą.2 straipsnisŠis sprendimas skirtas valstybėms narėms.Priimta Briuselyje, 1991 m. gegužės 14 d.Komisijos varduRay Mac SharryKomisijos narys[1] OL L 302, 1989 10 19, p. 1.[2] OL L 224, 1990 8 18, p. 29.--------------------------------------------------PRIEDASTrečiųjų šalių, iš kurių valstybės narės leidžia importuoti naminių galvijų embrionus, sąrašasAustralijaAustrijaKanadaČekoslovakijaSuomijaVengrijaIzraelisNaujoji ZelandijaNorvegijaLenkijaRumunijaŠvedijaŠveicarijaJungtinės Amerikos ValstijosJugoslavija--------------------------------------------------